ROVER專訪|Summer Live成試水溫之作 亨仔被爆唔夠齊心
由《全民造星V》四子亨仔、希晉、Jason Loi同Kim組成嘅樂隊ROVER,出道唔夠3個月,接連踏上紅館、亞博、春浪音樂節任演出嘉賓,撇除演出時間長短,對新人來說,賺取舞台經驗最實際。ROVER之所以誕生,主因是《造星V》後嘅《Summer Live》,當時亨仔、希晉、Jason 與Kim以限定樂隊演出,眼見樂迷反應不錯,公司決定組團。但眼見其他《造星V》仔先後出歌出活動,話唔擔心就假。「會擔心熱度過咗,其實成件事可以再快啲,有啲嘢拖進度。」希晉說。
Jason與Kim當初未能走入十強,他們均表示沒有太大擔心,Kim認為「擔心唔代表會有機會」,而Jason本身是石裂符成員、又有拍YT,就算沒有ROVER出現,他仍然可以有別的發展。如今身兼石裂符及ROVER嘅鼓手,要如何取得平衡?「都有同佢哋溝通過,喺可行情況下保持運行,同埋其他成員都有自己嘅工作,同埋石裂符嘅風格同ROVER都幾唔同,所以兩者唔會有太大影響。」由於仍有半年才畢業,所以Jason近期keep住香港澳門兩邊走。「朝早返港,下午搭船嚟練band,之後再返澳門,都預咗,呢個係要付出嘅一部分。」而另一位學生陳鎮亨表示已請假,而校方亦大力支持。「學校仲叫我加油,話好似MIRROR師兄咁,所以我就好有信心休學先,不過我會讀返嘅。」
夾band最緊要夾人,訪問中,希晉不停被亨仔、Jason寸,不難感受到當中嘅友誼。Jason是唯一一位藍組成員身份加入ROVER,問到當初會否十分尷尬,他即時輕嘆:「自己都驚同佢哋難夾,因為本身紅組同藍組除咗battle,好少有交流機會。不過後來都發現佢哋癲癲哋,自己都開始癲癲哋。 而家再friend啲,會更易夾嘢。」亨仔坦言當初得知要同Jason 組團是有少少驚,原因是藍組做事認真,唔似得紅組玩多過做。
場地:No.5 Studio
Makeup:Emma Ma、Sirming Wu@非常作 GFC Make Up Team、Byran Po
Hair: Iman Chan@Private I IFC、Ryan Tsoi、Daniel Ng
Styled by @loklammm_ @justdom___
Styling assisted by @unaueet
Hangjai :representclo, wooyoungmi @ harvey nichols, season_852
Kim:JW Anderson @mr.porter, dotshop___, converse
Jason :drolede monsieur @ harvey Nichols, isabel marant, dotshop___, Christian Louboutin
Heizhun:solid homme, mm6 maison margiela, adsb_anderssonbell @ harvey nichols, converse